1. melléklet
 az Önkormányzat Szervezeti és Működési Szabályzatáról szóló 39/2014. (X.31.) önkormányzati rendelethez

A Közgyűlés bizottságainak és a településrészi önkormányzatok feladatköre

1. Közbiztonsági és Bűnmegelőzési Bizottság

1.1.
Véleményezi az önkormányzat bűnmegelőzési koncepcióját, közreműködik annak végrehajtásában.

1.2.
Javaslatot tesz a város közbiztonságának növelése érdekében az Önkormányzat éves költségvetésében a bűnmegelőzési célú fejlesztések megvalósításához szükséges források biztosítására.

1.3.
Javaslatot tesz – az Önkormányzat éves költségvetésében meghatározott keretek között – az Önkormányzat, vagy az Önkormányzat fenntartásában levő költségvetési szervek által indított, vagy folytatott bűnmegelőzési, vagy bűnmegelőzési elemeket is tartalmazó programok támogatására.

1.4.
Javaslatot tesz az önkormányzatok számára kiírt bűnmegelőzési, vagy bűnmegelőzési elemeket is tartalmazó pályázatok szakmai tartalmára.

1.5.
Véleményezi a Veszprémi Rendőrkapitánynak a város közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról szóló éves beszámolóját.

1.6.
Véleményezi a Veszprémi Hivatásos Tűzoltóparancsnokság parancsnokának a város tűzvédelmi helyzetéről, a tűzvédelem érdekében tett intézkedésekről és az azzal kapcsolatos feladatokról szóló éves beszámolóját.

1.7.
Kapcsolatot tart a városban működő polgárőr egyesületekkel.

1.8.
Kapcsolatot tart az Idősügyi Tanács, valamint a Nyugdíjasok Érdekvédelmi Szervezetének elnökével.

1.9.
Kapcsolatot tart az ifjúságvédelemmel foglalkozó társadalmi szervezetekkel, valamint a Családsegítő Szolgálat, Gyermekjóléti Központ, a Családok Átmeneti Otthona vezetőjével.

1.10.
Közreműködik a családon belüli erőszak áldozatainak segítésében a Fehér Gyűrű Közhasznú Egyesület területi vezetőjével történő kapcsolattartás útján.

1.11.
A bűnmegelőzési és közbiztonsági célok megvalósítása érdekében kapcsolatot tart a nemzetiségi önkormányzatokkal.

1.12.
Véleményezi és a közgyűlés elé terjeszti „Az Év Veszprémi Rendőre”, „Az Év Veszprémi Tűzoltója” és „Az Év Veszprémi Polgárőre” kitüntetésre vonatkozó javaslatokat.

1.13.
A város közbiztonságának és a közrendjének, az önkormányzati vagyon védelmének, valamint a közterületen előforduló jogsértések megelőzése, megakadályozása és megszüntetése érdekében véleményezi a közterületfelügyelet és a megyei rendőrfőkapitányság közötti együttműködésről szóló megállapodás tervezetét

1.14.
Képviselője útján részt vesz a közterületfelügyelet és a megyei rendőrfőkapitányság között létrejött írásbeli együttműködési megállapodásban meghatározott feladatok ellátását értékelő megbeszélésen 

1.15. A bűnmegelőzési és közbiztonsági célok megvalósítása érdekében kapcsolatot tart a Máltai Szeretetszolgálattal.

1.16.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

2. Közjóléti Bizottság

2.1.
Előkészíti az egészségügyi, szociális, gyermekjóléti intézmény létrehozásával, átszervezésével, megszüntetésével, feladatának megváltoztatásával, nevének megállapításával, költségvetésének meghatározásával és módosításával, vezetője megbízásának visszavonásával összefüggő közgyűlési döntést.
2.2.
Előzetes véleményt nyilvánít az egészségügyi, szociális és gyermekjóléti intézményekkel kapcsolatos ingatlanértékesítések, hasznosítások esetén.

2.3.
Szervezi a személyes gondoskodást nyújtó szociális és gyermekjóléti intézmények, valamint a Polgármesteri Hivatal szociális és gyermekjóléti feladatokat ellátó szervezeti egységei tevékenységének szakmai és társadalmi segítését, az öntevékeny, karitatív szervezetek mozgalmaival, különböző akcióival összefüggő önkormányzati tevékenységet.

2.4.
Közreműködik mentálhigiénés programok szervezésében, valamint együttműködik az Köznevelési Ifjúsági és Sport Bizottsággal a vészhelyzetek megelőzését és kezelését szolgáló ifjúságvédelmi programok kialakításában és megszervezésében.

2.5.
Véleményezi a Hornig-díj adományozására benyújtott javaslatokat. 

2.6.
Figyelemmel kíséri a város egészségügyi ellátásának helyzetét, különös tekintettel az egészségügyi mutatókra, az ellátás színvonalára és a lakosság igényeire.

2.7.
Részt vesz a város kötelező egészségügyi feladataival kapcsolatos önkormányzati döntések előkészítésében.

2.8.
Figyelemmel kíséri a Egészségügyi Alapellátási Intézmény működését.

2.9.
Részt vesz az egészségügyi koncepció készítésében és szükség szerint az egészségügyi koncepció felülvizsgálatát kezdeményezi a szakmai és jogi szabályozás függvényében.

2.10.
Részt vesz az egészségügyi ellátást érintő új feladat-ellátási és feladatátvállalási szerződések előkészítésében.
2.11.
Véleményezi a Perlaky-díj adományozására tett javaslatokat.

2.12. 
Előkészíti a közművelődési, közgyűjteményi és művészeti intézmény létrehozásával, átszervezésével, megszüntetésével, feladatának megváltoztatásával, nevének megállapításával, költségvetésének meghatározásával és módosításával, vezetője megbízásának visszavonásával összefüggő közgyűlési döntést. 

2.13.
Beszerzi és ismerteti a Közgyűléssel a minisztérium véleményét a testületi döntés meghozatala előtt 30 nappal a közművelődési intézmény létesítése, átszervezése, megszüntetése, illetőleg tevékenységének 60 napon túli szüneteltetése esetén.

2.14.
Javaslatot tesz közművelődési megállapodás megkötésére, közművelődési feladatok ellátására a törvény követelményeinek megfelelően. 

2.15.
Indítványozza a lakosság kulturális kezdeményezéseinek, önszerveződésének a támogatását, a művészi alkotó munka feltételeinek javítását, segíti művészi értékek létrehozását, megőrzését. 

2.16.
Kezdeményezi az önkormányzat területén élő nemzeti és etnikai kisebbségek muzeális emlékeinek gyűjtését, őrzését, tudományos feldolgozását és bemutatását, hagyományaik ápolását. 

2.17.
Javaslatot tehet közművelődési, közgyűjteményi, művészeti intézmény alapítására. 

2.18.
Az egyházakkal partneri kapcsolatot kiépítését kezdeményezi a város kulturális életének gazdagítása érdekében.

2.19.
Javaslatot tesz – az önkormányzat éves költségvetésében meghatározott keretek között – a közművelődési tevékenységek, programok támogatására.

2.20.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

3.  Köznevelési, Ifjúsági és Sport Bizottság

3.1.
Előkészíti az óvodák létrehozásával, átszervezésével, megszüntetésével, feladatának megváltoztatásával, nevének megállapításával, költségvetésének meghatározásával és módosításával, vezetőjének megbízásával és megbízásának visszavonásával összefüggő közgyűlési döntést. Beszerzi az intézmény alkalmazotti közösségének, illetve ha érdekelt, a nemzeti és etnikai kisebbség, illetve a munkáltatók érdekképviseleti szervének véleményét.

3.2.
Előkészíti az óvodai feladat-ellátási, intézményhálózat működtetési és fejlesztési tervét.

3.3.
Javaslatot tesz az óvodák költségvetési alapelveinek meghatározására.

3.4.
Előkészíti a nem önkormányzati fenntartású oktatási intézményekkel kötendő köznevelési szerződéseket.

3.5.
Javaslatot tesz az óvodák körzethatárainak kialakítására, átalakítására.

3.6.
Felméri évente az érdekelt nemzeti és etnikai kisebbség érdekképviseleti szervének bevonásával a magyar nyelvi előkészítés, illetve a nemzeti és etnikai kisebbség nyelvén folyó nevelés iránti igényt.

3.7.
Előzetesen véleményt nyilvánít az óvodákkal kapcsolatos ingatlanértékesítések, hasznosítások esetén.

3.8.
Véleményezi a Ranolder-díj adományozására benyújtott javaslatokat.

3.9.
Gondoskodik az ifjúságpolitikai feladatterv elkészítéséről és az abban meghatározott feladatok ellátásáról.
3.10.
Kapcsolatot tart a Városi Diák- és Ifjúsági Önkormányzattal.

3.11.
Kapcsolatot tart a Veszprém Megyei Önkormányzat ifjúsági ügyekért felelős testületével, tisztségviselőivel.

3.12.
Véleményezi Veszprém város sportfejlesztési koncepcióját. 

3.13.
Javaslatot tesz a sporttal kapcsolatos városi költségvetés alapelveinek meghatározására.

3.14.
Előkészíti a sporttal kapcsolatos együttműködési megállapodásokat,

3.15.
Javaslatot készít az Önkormányzatok számára kiírt sportot érintő pályázatok szakmai tartalmára.

3.16.
Előzetes véleményt nyilvánít a sporttal kapcsolatos ingatlanértékesítések és hasznosítások esetén.

3.17.
Kapcsolatot tart a veszprémi sportegyesületekkel, szövetségekkel.

3.18.
Állást foglal MOB tagságot, illetve más sport-testületi tagságot illetően.

3.19.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

4. Pénzügyi és Költségvetési Bizottság

4.1.
Közreműködik a Közgyűlés költségvetési döntéseinek, a helyi adókra vonatkozó rendeletek, a hatósági ármegállapításra vonatkozó közgyűlési döntések előkészítésében a Tulajdonosi Bizottsággal együtt.

4.2.
Véleményezi a Közgyűlés elé kerülő pénzügyi előterjesztéseket, javaslatokat.

4.3.
Véleményezi az éves költségvetési javaslatot és a végrehajtásáról szóló féléves, éves beszámoló tervezetét.

4.4.
Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, - csökkenés) alakulását, értékeli az azt előidéző okokat.

4.5.
Részt vesz az éves Vagyongazdálkodási Irányelv előkészítésében.

4.6.
Előkészíti a pénzügyi-, műszaki szolgáltató feladatokat ellátó költségvetési szerv létrehozásával, átszervezésével, megszüntetésével, feladatának megváltoztatásával, nevének megállapításával, költségvetésének meghatározásával és módosításával, és vezetője megbízásának visszavonásával összefüggő közgyűlési döntést

4.7.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

5. Tulajdonosi Bizottság

5.1.
Részt vesz az önkormányzat költségvetésének, valamint a helyi adórendeletek és azok módosításainak előkészítésében.

5.2.
Részt vesz az éves Vagyongazdálkodási Irányelv előkészítésében.

5.3.
Az Önkormányzat vagyonáról, a vagyongazdálkodás és vagyonhasznosítás szabályairól szóló önkormányzati rendeletben meghatározott feladatokat ellátja.

5.4.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

6. Városstratégiai és Városmarketing Bizottság

6.1.
Véleményezi az Önkormányzat városfejlesztési és rekonstrukciós feladataihoz kapcsolódó tervdokumentációkat.

6.2.
Véleményezi a magasabb szintű területfejlesztési koncepciókat.

6.3.
A településrendezési eszköz, így a településfejlesztési koncepció, a településszerkezeti terv, a helyi építési szabályzat és szabályozási terv kidolgozása előtt javaslatot tesz a rendezés alá vont területre, és véleményezi a közgyűlési döntést, amely kinyilvánítja a rendezés általános célját, és várható hatását.

6.4.
Véleményezi a településfejlesztési koncepcióval összefüggésben településszerkezeti tervet, a helyi építési szabályzatot, és a szabályozási tervet.

6.5.
Az önkormányzat vagyonáról a vagyongazdálkodás és vagyonhasznosítás szabályairól szóló önkormányzati rendeletben meghatározott feladatokat ellátja

6.6.
Véleményezi a települési, térképészeti határkiigazítást.

6.7.
Kezdeményezi a forgalmi követelmények, vagy a baleseti helyzet jelentősebb változása esetén, de legalább 5 évenként a forgalmi rend felülvizsgálatát.

6.8.
Véleményezi a helyi tömegközlekedéssel – forgalomkorlátozással – kapcsolatos közgyűlési döntéseket.

6.9.
Kezdeményezi az önkormányzati tulajdonú erdő vonatkozásában az erdőgazdálkodási üzemterv, valamint az éves erdőgazdálkodási terv elkészítését.

6.10.
Véleményezi az erdőgazdálkodási üzemtervet, valamint az éves erdőgazdálkodási tervet.

6.11. 
Közreműködik a környezetvédelemmel kapcsolatos közgyűlési döntések előkészítésében.

6.12.
Véleményezi a települési hulladék-kezelés helyszínének és módjának kiválasztását.

6.13.
Kezdeményezheti természeti értékek, területek felkutatását és védetté nyilvánítását.

6.14.
Véleményt nyilvánít az Utcanévi Munkacsoport közterület elnevezésére vonatkozó javaslatáról.

6.15.
Részt vesz az éves Vagyongazdálkodási Irányelv előkészítésében.

6.16.
Véleményezi az Integrált Településfejlesztési Stratégiát, fejlesztési pályázatokkal kapcsolatos közgyűlési döntések tervezetét.

6.17.
Véleményezi a projekt éves és többéves megvalósulásáról szóló beszámolókat, és tájékoztatókat.

6.18.
Javaslatot tesz a város turisztikai célkitűzéseire, a turizmussal kapcsolatos szakmai feladatok meghatározására. 

6.19.
Javaslatot tesz nemzetközi kapcsolatokra. 

6.20.
Önkormányzati ingatlanon új művészeti alkotás elhelyezésével kapcsolatosan véleményezési jogot gyakorol.

6.21.
A városstratégiát, városfejlesztést érintően valamennyi tárgykörben véleményezi a Közgyűlés elé kerülő stratégiai vagy koncepcionális tervezeteket. 

6.22.
Véleményezi az Önkormányzat Szervezeti és Működési Szabályzatának módosításáról szóló előterjesztést, amennyiben az előterjesztésben szereplő szabályozási javaslat a bizottság hatáskörét, feladatkörét érinti.

7. Ügyrendi és Igazgatási Bizottság

7.1.
Véleményezi a Közgyűlés napirendjén szereplő előterjesztéseket. 

7.2.
Fél évenként értékeli a polgármester munkáját és javaslatot tesz jutalmazására, évente legfeljebb 6 havi illetménye mértékéig.

7.3.
Lefolytatja a képviselő, illetve a polgármester, valamint az alpolgármesterek vagyonnyilatkozatának ellenőrzésével, illetve összeférhetetlenségének kivizsgálásával kapcsolatos eljárást, és annak eredményéről tájékoztatja a Közgyűlést. Ellátja Magyarország helyi önkormányzatairól szóló törvény szerint a méltatlanság megállapításával kapcsolatos bizottsági feladatokat.  

7.4.
Előkészíti az Önkormányzat Szervezeti és Működési Szabályzatáról szóló önkormányzati rendelet megalkotását; véleményezi az Önkormányzat Szervezeti és Működési Szabályzatának módosításáról szóló előterjesztést.

8. Településrészi Önkormányzat
8.1.
Közreműködik a helyi természeti, kultúrtörténeti értékek megóvásában. 

8.2.
Segíti a helyi hagyományok őrzését, ápolását. 

8.3.
Ellátja a közművelődési tevékenység helyi irányításával kapcsolatos feladatokat.

8.4.
Biztosítja a városrész területén élő nemzeti és etnikai kisebbségek - muzeális emlékeinek gyűjtését, őrzését, tudományos feldolgozását és bemutatását.

8.5.
Javaslatot tesz helyi védett természeti területté nyilvánításra.

8.6. 
Megtárgyalja és kialakítja álláspontját. az éves költségvetési rendelet tervezetéről.

8.7. 
Véleményezi a településrendezési eszközök városrészt érintő tervezetét.

8.8.
Véleményezi a városrészben található önkormányzati tulajdonú ingatlanok átminősítésével, értékesítésével, építésével, felújításával, bontásával kapcsolatos tulajdonosi jogkörben hozott döntés tervezetét.
� Módosította a 14/2015.(III.26.)Ör. 1.§-a. Hatályos 2015.03.27. napjától.





